Dale Chihuly

Dale Patrick Chihuly  (født 20. september 1941) er en amerikansk glasskunstner og virksomhetsleder. De store skulpturene fra hans glassblåserverksted anses som noe av den ypperste glasskunsten som har blitt skapt siden Louis Comfort Tiffanys revolusjonerende, blyinnfattede glassmosaikk. Chihuly og hans team er særlig kjent for monumentale installasjoner rundt om i verden.

Chihuly reiser verden rundt og skaper stedsspesifikke installasjoner, men har base i Seattle. På 2000-tallet forsterket hans interesse for kombinasjonen glasskunst og botaniske hager seg, og i 2012 åpnet utstillingen Chihuly Garden and Glass i rekreasjonsområdet Seattle Center. Dette har blitt en av de mest besøkte turistattraksjonene i Seattle.

Dale Chihuly er siden 2012 også representert i den faste utstillingen til Drammens Museum.

Bildegalleri

Referanser 

Glasskunstnere
Kunstnere fra USA